

 **REPUBLICA MOLDOVA  CONSILIUL\_RAIONAL TELENEȘTI**

 MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), consiliul@telenesti.md, posta@telenesti.md

**DECIZIE nr. 2/11**

din 07 aprilie 2017

 **„Cu privire la reorganizarea Liceului Teoretic**

 **„Vasile Anestiade” din s. Sărătenii Vechi”**

 Examinând nota informativă, prezentată de către Șeful Direcției Educație, cu referire la situaţia înmatriculării elevilor în Liceul „Vasile Anestiade” din satul Sărătenii Vechi, ţinând cont de prevederile Programului de dezvoltare strategică a învățământului din raion pentru anii 2015-2020, aprobat prin decizia CR Telenești, nr.7/5 din 10 decembrie 2015, în conformitate cu: art. art. 18 (2), lit. „b”, 21 (1) şi art. 141 din Codului Educației, art. 69 și art. 864 al Codului Civil, examinând prevederile pct.8 și 9 din Regulamentul –Tip de organizare și funcționare a instituțiilor de învățământ primar și secundar, ciclul I și II aprobat prin Ordinul Ministerului Educației nr. 235 din 25.03.2016, având avizul pozitiv al comisiei consultative pentru probleme sociale, în temeiul art. 20 (5), 43 al. (2), 46 al Legii nr.436-XVI din 28.12.2006 privind administraţia publică locală,Consiliul raional,

**DECIDE:**

1.Se aprobă reorganizarea instituției de învățământ general situată în localitatea Sărătenii Vechi, din „Liceul Teoretic „Vasile Anestiade” în „Gimnaziul „Vasile Anestiade”, din data de 01 septembrie 2017.

2. În activitatea sa, instituţia reorganizată se va conduce de prevederile Codului Educației, Regulamentului – Tip de organizare și funcționare a instituțiilor de învățământ primar și secundar, ciclul I și II aprobat prin Ordinul Ministerului Educației nr. 235 din 25.03.2016, și altor acte normative ce reglementează activitatea acestora.

3. Direcţia Generală Educaţie va asigura suportul consultativ - metodologic pentru realizarea procesului de reorganizare a instituţiei de învăţământ vizate, în termenii stabiliți și conform prevederilor actelor normative în vigoare.

4. Cheltuielile ce ţin de reorganizare, vor fi suportate din mijloacele financiare ale instituției date.

 5. Responsabil de executarea prezentei decizii se desemnează şeful Direcției Generale Educație Telenești.

 6.Controlul executării prezentei decizii se pune în sarcina Vicepreședintelui raionului pe probleme sociale, Dna Ecaterina Furculiță.

7.Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al Consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) .

 **Preşedintele şedinţei Vladimir Stratulat**

 **Secretarul Consiliului Raional Sergiu Lazăr**

****